ISTORIA SINOADELOR CATOLICE DIN MOLDOVA 


Pr. Fabian DOBOS 


Riassunto: Dopo l’introduzione in cui sono presentate le cause della convoca- 
zione dei sinodi locali, lo studio tratta, cronologicamente, tutti i sinodi tenuti 
dai cattolici della Moldavia. 

Il primo ebbe luogo a Jassy nel 1586 e volle applicare le decisioni prese dal 
Concilio di Trento. Anche il principe ortodosso, Pietro lo Zoppo, ha sostenuto i 
lavori di questo sinodo, in quanto un’altra metà sua era quella di cacciare i 
pastori luterani dalla Moldavia. 

Nel secolo XVII ci furono due sinodi: a Cotnari (1642) e Bacău (1663). Tutti e 
due ebbero come scopo la riforma della Chiesa locale, ma anche la ripresa dei 
rapporti stretti tra i laici e i sacerdoti della Moldavia. 

L'ultimo e il più importante sinodo della Chiesa locale è stato celebrato tra il 
2001 e il 2004. L’evento fu ben preparato, tutti i cattolici essendo interpellati 
sulla realità religiosa e sui problemi che meritavano trattati dall'assemblea sino- 
dale. I scopi principali di questo sinodo furono: un’analisi profonda della Chiesa 
locale della Moldavia; l’applicazione delle leggi universali al territorio della dio- 
cesi di Jassy; nuovi metodi nella pastorale. 

Lo studio auspica una seria riforma della Chiesa Cattolica della Moldavia, come 
conseguenza dell’osservazione delle decisioni sinodali. 


Parole chiavi: Chiesa Cattolica, Romania, Moldavia, Jassy, sinodo, francescani, 
Bacău, Cotnari, riforma, pastorale 


Introducere 


33 A 


Cuvântul „synodus ” înseamnă în greacă „drum împreună”, adică opera 


unor persoane care urmăresc acelaşi scop. Celebrarea sinoadelor a apărut 
din două motive: dorința episcopilor de a se consulta între ei atunci când 
întâmpinau probleme pastorale în diecezele lor şi conştiinţa acestora că ei 
constituie un singur colegiu episcopal!. 


Răspândirea creştinismului a purtat cu sine şi mărirea numărului de 


dieceze şi, implicit, de episcopi. O dată cu terminarea persecuțiilor (Edictul 
din Milano - 313), problemele pe care episcopii erau nevoiţi să le înfrunte 
erau tot mai acute. Pentru rezolvarea acestora nu au fost îndeajuns sinoa- 
dele locale sau interdiecezane, ci s-a impus convocarea sinoadelor generale, 
care, ulterior, au fost numite concilii ecumenice. Prima adunare de acest 


1 Lexicon. Dizionario teologico enciclopedico, Casale Monferrato 1993, 960. 

fel a avut loc în anul 325, la Niceea, la cererea împàratului Constantin cel 
Mare (306-337). La acest eveniment, Papa Silvestru I (314-335) a partici- 
pat printr-o delegaţie care avea datoria să ia o atitudine severă față de cei 
care nu ar fi profesat că Fiul este egal cu Tatăl?. 

De-a lungul celor două mii de ani de existență, Biserica Catolică a cele- 
brat 21 de concilii ecumenice, ultimul fiind cel din Vatican (1962-1965). 
După fiecare conciliu, episcopii reveneau în diecezele lor şi încercau să intro- 
ducă deciziile luate de respectivul conciliu în comunităţile lor, prin celebra- 
rea sinoadelor locale?. 

În istoria Bisericii Catolice, Conciliul din Trento (15451563) reprezintă 
o cotitură foarte importantă datorită decretelor pe care le-a aprobat. Dintre 
numeroasele decizii ale acestui conciliu, amintim numai câteva: decretul 
despre păcatul originar, decretul despre răscumpărare, decretul despre sacra- 
mente, decretul despre sfânta Împărtăşanie, decretul despre reformă etc. 


1. Sinodul de la Iaşi (1586) 


Spre sfârşitul secolului al XVI-lea, în Moldova era vizitator apostolic 
părintele Alexandru Komulovic. Acesta, dorind să instaureze ordinea în 
viața religioasă a catolicilor din Moldova, a ţinut un sinod la Iaşi, în anul 
1586, dorind să introducă deciziile Conciliului din Trento. Voievodul Petru 
Schiopul (1574-1577, 1578-1579, 1582-1591) a pus în aplicare hotărârile 
acestui sinod. Cea mai importantă măsură luată la sinod a fost expulzarea 
pastorilor luterani din Moldova. Dacă o comunitate primea un astfel de 
pastor, ea trebuia să plătească o amendă de 100 de boi. 


2. Sinodul de la Cotnari (6 noiembrie 1642) 
2.1.Cauze 


Suflul nou pe care l-a dat Bisericii Conciliul din Trento a pătruns mai 
adânc în Moldova abia după anul 1600°. In această perioadă, preoţii de aici 
au înțeles că, pentru a progresa, Misiunea trebuie să se conformeze noilor 


2 Conciliul din Niceea a condamnat doctrina lui Arie, care susținea că Fiul este inferior 
Tatălui. 

3 Fabian DoBos, „Sinodul de la Cotnari (6 noiembrie 1642)”, Lumina crestinului 155 
(2002) 13. 

1 Pentru a avea o imagine mai clară a desfăşurării Conciliului din Trento şi a decretelor 
promulgate de acesta, vezi Giuseppe ALBERIGO (ed.), Conciliorum oecumenicorum decreta, 
Bologna 1991, 657-799. 

5 Iosif GABOR, Parohia catolică Iaşi, ms., Luizi Călugăra 1986, 22. 

6 Vezi Gualberto SCALETTA, La Chiesa Cattolica in Moldavia, Roma 2001, 40. Înfiintarea 
Episcopiei de Bacău, în anul 1607, poate fi interpretată ca o consecință a Conciliului din 
Trento. 

dispoziţii date de Conciliul din Trento. În afara lipsei unui seminar, misio- 
narii se mai confruntau cu unele dificultăți de ordin pastoral, despre care 
vom trata în paginile următoare. 

Prezența catolicilor în Moldova la sfârşitul Evului Mediu este o realitate 
cunoscută publicului larg. Preoţii dominicani şi franciscani au purtat pe 
aceste meleaguri sămânța credinței începând cu secolului al XIII-lea, înfi- 
intànd parohii care, în timp, aveau să devină adevărate centre misionare. 
Unul dintre acestea a fost Cotnariul, sat 


aşezat într-o vale, între dealuri, deasupra unui lac în care se află diferite soiuri 
de peşti. Aici sunt foarte multe vii, pentru că pământul acesta dă cele mai bune 
vinuri din toată tara. Au vii aici şi domnul şi boierii. In vremea culesului aproape 
toată tara se adună aici, fie pentru cules, fie pentru a cumpăra vin”. 


Prima menţiune documentară a catolicilor din Cotnari se găseşte în 
Efemeridele Cibinului, unde se afirmă că, în anul 1420, husiţii, alungaţi 
din Ungaria şi Boemia de regele Sigismund (1387-1437), au trecut Carpaţii 
Răsăriteni, stabilindu-se la Baia si Cotnari’. 

Raportul pe care misionarul franciscan Paul Bonici l-a trimis superiori- 
lor săi de la Roma în anul 1632 ne informează că Ştefan cel Mare a con- 
struit pentru catolicii din Cotnari o biserică închinată „Preasfintei Marii 
din luna august şi este numită Sfânta Maria Mare”. Data înființării Parohiei 
Cotnari nu se cunoaşte, însă din documentele pe care le avem rezultă că 
aceasta exista încă de la sfârşitul secolului al XVI-lea!°, Episcopul Bernar- 
din Quirini, după vizita pe care a făcut-o Misiunii din Moldova, în anul 
1599, a trimis Papei Clement al VIII-lea (1592-1605) un raport în care face 
o prezentare vastă a situaţiei catolicilor din Moldova. Documentul ne infor- 
mează că la Cotnari trăiau, la acea dată, 198 de familii catolice, cu 1.083 de 
credincioşi!!. Datorită numărului mare al catolicilor din Cotnari, domnul 
Moldovei, Gaspar Gratiani (1619-1620), ar fi dorit ca papa să înființeze o 
episcopie în această localitate!?. Până la jumătatea secolului al XVII-lea, 
Cotnariul a reprezentat un adevărat nucleu pentru Misiune, catolicii din 


© Gh. VinuLEscU, „Pietro Diodato e la sua relazione”, în Diplomatarium italicum, IV, 
Roma 1939, 114. 

8 Iosif GABOR, Dictionarul comunitàtilor catolice din Moldova, Bacàu 1996, 78. 

9 Călători străini despre Ţările Române, V, Bucuresti 1973, 25. 

1 VA. URECHIA, Codex Bandinus, Bucureşti 1985, CXXVII. 

11 Aceste cifre par exagerate. Insă, dacă ținem cont de faptul că localitatea Cotnari era a 
treia din Moldova (după Suceava şi Bacău), informaţia episcopului Bernardin Quirini devine 
credibilă (cf. Iosif GABOR, Dicţionarul comunităţilor catolice din Moldova, 19). 

12 Această dorință reiese din Instrucţiunile pe care domnul Moldovei le-a dat la 12 decem- 
brie 1620 nuntiului de Polonia, Diotallevi (A. MESROBEANU, „Nuovi contributi sul voivoda 
Gaspare Graziani e la sua guerra turco-polacca del 1621”, în Diplomatarium italicum, III, 
Roma 1939, 147-148). 

această localitate fiind prezenţi în toate relatările despre situaţia catolici- 
lor din Moldova! Fiind o comunitate numeroasă, Parohia Cotnari a avut 
parte şi de unele dificultăți pastorale pe care misionarii au încercat să le 
rezolve prin diferite metode. 

Cauzele care l-au determinat pe părintele Bassetti să-i convoace pe toți 
slujitorii altarului din Moldova la sinod sunt reprezentate de ignoranta 
religioasă a credincioşilor şi de unele abuzuri care se verificau atât în rân- 
dul clericilor, cât şi în cel al laicilor: existau preoți care cereau taxe prea 
mari pentru Botez; unii preoți nu administrau sfântul Maslu bolnavilor 
motivând că în Moldova nu este acest obicei; alți preoți nu voiau să dea pocă- 
intà penitentilor, deoarece considerau că penitentul trebuie să-şi aleagă sin- 
gur pedeapsa; unii preoți susțineau că sfânta Impărtăşanie trebuie primită 
obligatoriu sub ambele specii; deseori se întâmpla ca la Botez să fie admişi 
naşi ortodocşi care transmiteau finilor propriile convingeri religioase etc.! 


Din cauza faptului că în Moldova s-au introdus multe abuzuri datorate lipsei 
unui păstor onest, sus-numitul părinte vicar, Bassetti, a convocat o congregatie 
sinodală, în care au luat cuvântul preoți şi laici. Aceştia s-au unit pentru ca 
împreună să anihileze abuzurile şi greşelile. De asemenea, cu ocazia Sinodului 
de la Cotnari, s-a introdus ritul roman, fiind acceptat de toți”. 


Sinodul de la Cotnari se înscrie în seria evenimentelor religioase igno- 
rate de istorici. Acest lucru se datorează şi faptului că în aceeaşi perioadă 
a avut loc la Iaşi un Sinod ortodox!, care a fost convocat pentru a condamna 
cele 18 teze calviniste pe care patriarhul de Constantinopol, Ciril Lucaris”, 
le publicase în 162918. Deja la 8 septembrie 1640, un sinod local, condus de 
mitropolitul Kievului, a aprobat o „confessio ortodoxae fidei”, care conținea 
idei opuse profesiunii făcute de patriarhul Lucaris cu unsprezece ani îna- 
inte”. Fiind prieten bun al domnului Moldovei, Vasile Lupu”, mitropolitul 


13 Iosif GABOR, Dicţionarul comunităţilor catolice din Moldova, 79. 

14 Iosif GABOR, Ierarhia catolică a Moldovei, II, Nisiporeşti, 1970, ms., 85. 

15 ARHIVA „DE PROPAGANDA FIDE”, fond Moldavia, vol. 1, f. 143. 

16 Cf. Nicolae IoRca, Istoria Bisericii româneşti, I, Bucuresti 1928, 327. 

11 Acesta a fost de cinci ori patriarh de Constantinopol, fiind condamnat la Sinodul care 
a avut loc în acelaşi oraş la data de 25 septembrie 1638, condus de succesorul său Ciril Con- 
tari, pentru profesiunea de credință infectată de calvinism, publicată în anul 1629 
(Bonaventura MORARIU, La Missione dei Frati Minori Conventuali in Moldavia e Valacchia 
nel suo primo periodo, 1623-1650, Roma 1962, 44). 

18 Josif GABOR, Ierarhia catolică a Moldovei, II, ms., 83. 

19 Bonaventura MORARIU, La Missione dei Frati Minori Conventuali in Moldavia e Va- 
lacchia nel suo primo periodo, 1623-1650, 45. 

% Domnul Moldovei se arăta foarte interesat de unele argumente teologice în discuţie la 
acea dată: purgatorul, purcederea Duhului Sfânt, indulgentele papale etc. (D. GĂZDARU, 
„Un catehism românesc din 1640-1641, scris pentru catolicii din Moldova de misionarul 
Bartolomeu Bassetti”, în Omagiu profesorului D. Găzdaru. Miscellanea din studiile sale 
inedite sau rare, I, Freiburg 1974, 9) 


44 DIALOG TEOLOGIC 32 (2013) 


de Kiev, Petru Movilà, a cerut acestuia permisiunea de a convoca un Sinod 
la Iasi pentru a corecta greselile introduse în teologia ortodoxà de patriar- 
hul Ciril Lucaris. Acest eveniment a durat aproape douà luni (septembrie- 
octombrie 1642)?!, 


1.2. Desfăşurarea 


Părintele franciscan conventual Bartolomeu Bassetti, vicarul general al 
arhiepiscopului de Sofia, Petru Deodat (Bogdan) Bacsi€, vizitând parohiile 
Misiunii în anul 1642, şia dat seama că toate comunităţile catolice se con- 
fruntau cu anumite probleme care, în concepţia sa, nu puteau fi soluționate 
decât printr-un sinod la care să participe toți preoţii de pe teritoriul Moldovei. 

Bartolomeu Bassetti s-a născut în localitatea Piano Castegnaio (Toscana), 
probabil spre sfârşitul secolului al XVI-lea. Simtind dorința de a-şi dedica 
viața celorlalți, a intrat în rândul franciscanilor conventuali”. La cererea 
domnului Moldovei, Vasile Lupu (1634-1653), Congregația De Propaganda 
Fide l-a desemnat, în 1639, pe părintele Bassetti pentru Misiunea Francis- 
cană din Moldova, unde a sosit la începutul anului 1640, fiind însoţit de 
misionarii Simon Apolloni de Veglia şi Benedict Remondi?. 

Numai dupà un an, la 15 februarie 1641, pàrintele Bassetti a trimis 
superiorilor săi de la Roma o scrisoare prin care îi informa despre intenția 
de a tipări „un catehism în limba valahă, la tipograful care venise chiar 
atunci în laşi pentru a tipări, între alte cărți, un Evangheliar® în această 
limbă valahă”. Tipărirea unui catehism în limba țării de către un misio- 
nar abia venit în Moldova reprezintă un fenomen miraculos. Acest eveni- 
ment confirmă ipoteza că misionarii italieni, înainte de a veni în Moldova, 
învățau limba moldovenească în centrele speciale pe care Ordinul Francis- 
can le-a deschis în diferite oraşe din Italia, imediat după înființarea Congre- 
gatiei De Propaganda Fide. La sfârşitul vizitei pe care a făcut-o în Moldova, 
arhiepiscopul de Sofia, Petru Deodat (Bogdan) Bacsič, l-a numit, la 3 octom- 
brie 1641, pe pàrintele Bassetti vicar general pentru Moldova. Pentru a 
acționa în această calitate, acesta a primit şi permisiunea lui Vasile Lupu. 


21 Iosif GABOR, Ierarhia catolică a Moldovei, II, ms., 83. 

2 Iosif GABOR — Iosif Simon, Necrolog, laşi 2001, 175. 

23 Alte surse susțin cà Bassetti nu a fost conventual, ci observant. Vezi Călători străini 
despre Ţările Române, V, 175. 

2 Iosif GABOR — Iosif Simon, Necrolog, 175. 

25 Este vorba despre Cazania mitropolitului Varlaam sau Carte românească de învàtà- 
tură, care a fost tipărită la Mănăstirea „Trei Ierarhi” din Iaşi, în anul 1643. 

26 D, GăzDARU, Un catehism românesc din 1640-1641..., I, 7. 

După un an, la 6 noiembrie 1642, noul vicar general i-a convocat pe toţi 
preoții din Moldova la Cotnari, pentru celebrarea unui sinod? ce trebuia să 
rezolve unele probleme religioase care se verificau în comunităţile catolice 
din Misiune. Cu această ocazie a fost întocmit un document special (Specu- 
lum ordinis), pe care părintele Bassetti l-a prezentat, în 1643, superiorilor 
săi de la Congregația De Propaganda Fide din Roma. În 1644 şi-a început 
călătoria de întoarcere în Moldova, dar se pare că a murit în Polonia”. 

Pentru ca lucrările Sinodului de la Cotnari să se desfăşoare în armonie 
cu legile civile, părintele Bassetti, ajutat de medicul lui Vasile Lupu, loan 
Andrei Scocardi, a primit permisiunea domnului Moldovei”. 

Protagonistul Sinodului de la Cotnari a fost părintele Bartolomeu 
Bassetti, care, în urma vizitei pe care a făcut-o Misiunii din Moldova în 
1642, scria la 3 octombrie acelaşi an?! Congregaţiei De Propaganda Fide 
că, pentru a elimina unele neajunsuri spirituale existente în comunităţile 
catolice, a hotărât convocarea unui sinod în ziua de 6 noiembrie 1642, eve- 
niment la care erau obligaţi să participe toţi preoţii care slujeau pe terito- 
riul Diecezei de Bacău:?. 

În ziua stabilită, s-au adunat la Cotnari? trei călugări misionari si alți 
şase sau şapte preoți diecezani care lucrau în Moldova. Deciziile luate la 
acest sinod au fost adunate într-o vastă lucrare numită Speculum ordinis. 
Documentul cuprindea versiunea românească a întrebărilor de la Botez, a 
rugăciunii „Tatăl nostru”, a Crezului şi a unor formule de binecuvântare 
folosite în Moldova®‘, precum şi unele doleante ale preoților de aici: permi- 
siunea de a deschide la laşi un seminar; diferite facilităţi şi facultăţi pen- 
tru preoţii care slujeau în Moldova, trimiterea unor manuale de teologie 


27 Ideea convocării unui sinod catolic i-a venit părintelui Bassetti în urma participării la 
şedinţele Sinodului ortodox, la care a luat parte cu mare interes (cf. D. GĂZDARU, Un cate- 
hism românesc din 1640-1641... I, 9). 

28 Iosif GABOR — Iosif Simon, Necrolog, 176. 

29 D. GAZDARU, „Documente”, în Omagiu profesorului D. Găzdaru. Miscellanea din stu- 
diile sale inedite sau rare, I, 56-57. 

30 Acesta a fost unul dintre cei mai importanti conducători ai Misiunii din Moldova, fiind 
preocupat de promovarea spiritului tridentin (Anton DEsPINEScU, „Preocupări sinodale în 
sec. al XVII-lea la Episcopia Bacăului”, în Buletin istoric 2 (2001) 115. 

31 La sfârşitul acestei scrisori, Bartolomeu Bassetti s-a semnat astfel: „Viceprefect al 
celor două Valahii, vicar general în cele spirituale în Moldova, frate minor conventual, doc- 
tor în teologie”. 

82 Fabian DoBoş, „Sinodul de la Cotnari (6 noiembrie 1642)”, 13. 

33 A fost aleasă această localitate întrucât era locul cel mai comod şi central din Episco- 
pia de Bacău (Bonaventura MORARIU, Bonaventura MORARIU, La Missione dei Frati Minori 
Conventuali in Moldavia e Valacchia nel suo primo periodo, 1623-1650, 47). 

34 Fabian DoBoş, „Sinodul de la Cotnari (6 noiembrie 1642)”, 13. 

dogmatică, morală, precum şi a celor mai importante colecții de canoane 
ale conciliilor ecumenice pentru pregătirea viitorilor clerici etc.% 

În perioada 16 ianuarie — 12 aprilie 1643, părintele Bassetti vizitează 
din nou Misiunea din Moldova, care cuprindea la acea vreme 27 de centre 
de catolici. Din raportul pe care vicarul general l-a trimis Congregaţiei De 
Propaganda Fide aflăm că în Moldova trăiau 1.050 de familii catolice cu 
5.000 de suflete, păstorite de 10 preoţi (patru călugări misionari şi şase de 
mir). În fiecare comunitate exista câte un dascăl. 


1.3.Consecinte 


După vizita amintită mai sus, însărcinat de participanţii la sinod, pàrin- 
tele Bassetti s-a îndreptat spre Roma pentru a prezenta superiorilor săi 
hotărârile luate de preoţi la Cotnari şi adevărata situație a Misiunii din 
Moldova. Călătoria a început-o în iunie 1643, după ce a primit o scrisoare 
de recomandare din partea lui Vasile Lupu şi a medicului său, catolicul 
Ioan Andrei Scocardi?”. 

Ajuns la Roma, pàrintele Bassetti a încredintat lucrarea întocmità cu 
ocazia sinodului (Speculum ordinis) secretarului Congregatiei De Propa- 
ganda Fide, Mons. Francisc Ingoli*, cu rugămintea de a fi analizată, revi- 
zuità şi apoi tipărită, lucru care nu s-a realizat niciodată”. În decembrie 
1643, cancelaria congregatiei romane a întocmit următorul referat în vede- 
rea şedinţei din 19 ianuarie 1644: 


1. Prin mijlocirea cardinalilor Congregaţiei De Propaganda Fide, preoţii din 
Moldova îl roagă pe papa să se ocupe de soarta lor, să-i scoată din mizerie, pen- 
tru ca ei să se poată îngriji mai bine de slujirea lui Dumnezeu şi a sufletelor, 
având în vedere că nu sunt decât patru parohii în care să poată locui un preot, 
şi anume: Cotnari, Bacău, Baia şi Hugi. Mai cer ca pentru progresul Bisericii 
lor să li se trimită sfânta Biblie, manualul lui Layman şi canoanele Conciliului 
din Trento. 

2. În plus, preoții cer să nu fie lăsaţi fără păstor, deoarece nici episcopul, nici 
prefectul apostolic nu locuiesc în Moldova. De aceea, ei roagă să li se dea un 
episcop care să-i promoveze la ordinul sacru pe cei din provincie, fără a fi nevo- 
iti să schimbe patria pentru a ajunge preoți. 

3. Neavând posibilitatea de a-i face pe tineri să studieze, cer bani pentru 
înființarea unei şcoli şi pentru a-i plăti pe învățători. Ei doresc foarte mult să 


35 Iosif GABOR, Ierarhia catolică a Moldovei, vol. II, ms., p. 86. 

3% Iosif GABOR — Iosif Simon, Necrolog, 176. 

31 Bonaventura Morariu, La Missione dei Frati Minori Conventuali in Moldavia e Valacchia 
nel suo primo periodo, 1623-1650, 47. 

88 Arhiva Congregaţiei De Propaganda Fide, fond Moldavia, vol. 1, f. 143. 

39 Cf. Anton DESPINESCU, „Preocupări sinodale în sec. al XVII-lea la Episcopia Bacăului”, 
115. 

realizeze acest lucru, deoarece nu există un mijloc mai eficient pentru a răspândi 
credința decât educaţia în diferite domenii, după cum se poate vedea din expe- 
rienta Germaniei şi Ungariei, care sau convertit la şcolile şi operele părinţilor 
iezuiţi. 

4. Întrucât există multe sate în care preoții nu pot ajunge, în schimb sunt 
dascăli care se ocupă de credincioşi, iar în aceste sate se întâmplă des ca pruncii 
să nu fie botezați decât după trei ani, preoţii cer ca laicii să poată boteza nu 
doar în caz de moarte, ci mereu, pentru a nu-i lăsa pe oameni să trăiască pre- 
cum animalele. 

5. Deoarece zilnic se întâlnesc cazuri în care fetele bătrâne sunt răpite şi 
necinstite pe motiv că se vor căsători, preoţii cer ca uneori, cu acordul lor, să 
poată asista la căsătorie şi laicii. 

6. Există obiceiul ca, de exemplu, dacă soția nu-şi mai iubeşte bărbatul, 
acesta pleacă la ortodocşi sau se botează din nou şi îşi ia altă soție, chiar dacă 
prima trăieşte. Acest lucru este împotriva dreptului divin. Bărbaţii astfel îşi 
reneagă credința, neputând trăi fără femeie, şi de aceea apelează la preoți. 

7. Cer facultatea de a putea dezlega de orice caz rezervat episcopului şi 
Sfântului Scaun, astfel încât să nu mai existe diferență între un caz rezervat şi 
unul obişnuit. Dacă nu, oamenii se spovedesc la alti preoți. In plus, cer ca misi- 
onarii să folosească vechiul calendar şi să celebreze mai multe Liturghii fără a 
purifica. 

8. In sfârşit, sinodul a decis ca fiecare paroh şi călugăr să celebreze două 
sfinte Liturghii pentru Papa Urban al VIII-lea, două pentru Congregația De 
Propaganda Fide, două pentru domnul Vasile Lupu, stăpânul acelei țări, una 
pentru soţia sa, una pentru fiii săi, una pentru sinod şi una pentru toți catolicii 
din Moldova, una pentru toată Moldova şi una pentru binefăcători“. 


În şedinţa din 19 ianuarie 1644, Congregația De Propaganda Fide a 
analizat referatul reprodus mai sus şi a decis ca preoţii din Moldova să 
primească patru Biblii, patru volume Actele Conciliului Tridentin şi patru 
manuale despre cazuri de conştiinţă, opera lui Layman. Referitor la toate 
celelalte probleme, ele au fost încredințate noului conducător al Misiunii 
din Moldova, Marcu Bandini, numit la 16 noiembrie 1643 arhiepiscop de 
Marcianopoli şi administrator apostolic al Diecezei de Bacău. Deşi cancela- 
ria congregatiei romane a alcătuit referatul pe baza lucrării Speculum ordi- 
nis, în răspunsul din 19 ianuarie 1644 nu se aminteşte nimic despre acest 
document“, care nu a fost încă identificat în Arhiva Congregaţiei De Pro- 
paganda Fide sau într-o altă arhivă din Cetatea Eternă. 

Efectele Sinodului de la Cotnari nu au fost prea îmbucurătoare pentru 
catolicii din Moldova. Primirea câtorva manuale nu a reprezentat nici pe 


4° D, GAZDARU, „Documente”, 60-61. 
4 Bonaventura MORARIU, La Missione dei Frati Minori Conventuali in Moldavia e 
Valacchia nel suo primo periodo, 1623-1650, 48. 

departe rezolvarea problemelor cu care Biserica din Moldova trebuia să se 
confrunte. Aşteptările preoților care au întocmit Speculum ordinis nu au 
fost împlinite decât simbolic, întrucât arhiepiscopul Bandini, care primise 
sarcina să rezolve toate problemele discutate la sinod, nu a reuşit să cola- 
boreze în totalitate nici cu laicii, nici cu misionarii”. Catolicii din Dieceza 
de Bacău au încercat să se alinieze normelor pe care Biserica Catolică le-a 
dat cu aproape o sută de ani înainte, la Conciliul din Trento. Din nefericire, 
condițiile vitrege care existau în secolul al XVII-lea nu au permis decât o 
apropiere spirituală a catolicilor din Moldova de cei din Occident. 


3. Sinodul de la Bacău (27 aprilie - 1 mai 1663) 


La cererea regelui Poloniei, loan Cazimir (1648-1668), părintele fran- 
ciscan observant Ştefan Atanasiu Rudzinski a fost numit, la 31 iulie 1662, 
de către Papa Alexandru al VII-lea (1655-1667) episcop de Bacău; consa- 
crarea episcopală a avut loc la Roma, la 12 august 1662%. Având recoman- 
darea regelui Poloniei, noul episcop de Bacău, sosit în Moldova în luna ianu- 
arie a anului 1663, face vizita protocolară la domnul țării, Eustratie Dabija 
(1661-1665). Catolicii din Moldova se aflau, în acea perioadă, într-o situa- 
tie foarte grea. Acest lucru rezultă si din relatarea pe care episcopul 
Rudzinski o face din Bacău, după ce a vizitat comunitățile din dieceza sa. 
În Moldova, episcopul a găsit 25 de localităţi în care catolicii trăiau într-o 
„stare mizerabilă şi deplorabilă”. Într- adevăr, întâlneşte doar trei misio- 
nari: un iezuit la laşi, un altul la Cotnari şi un conventual la Baia”. 

Reîntors în oraşul Bacău, episcopul Rudzinski convoacă clerul pentru 
ziua de 27 aprilie 1663, la reşedinţa sa, pentru a ţine un sinod. Împreună 
cu cei doi preoți veniţi cu dânsul şi cu alti doi sosiți la Bacău, celebrează 
sfânta Liturghie în catedrala episcopală, închinată Ridicării la cer a Prea- 
sfintei Fecioare Maria, invocând pe Duhul Sfânt. Cu această ocazie, îi repar- 
tizează pe cei patru preoți la patru parohii. După aceea, îi convoacă pentru 
ziua de 29 aprilie la o altă adunare sinodală, în care discută starea grea în 
care se afla dieceza. Lucrările sunt cuprinse în constitutiones synodales, 


4 Anton DESPINESCU, „Preocupări sinodale în sec. al XVII-lea la Episcopia Bacăului”, 116. 

4 Revista Catolică 4 (1914) 361-362; cf. Anton Cosa, Catolicii din Moldova în izvoarele 
Sfântului Scaun (Secolele XVII-XVIII), laşi 2007, 79. Din cauza faptului că înaintaşii aces- 
tui episcop au neglijat şederea în Moldova, episcopul Rudzinski a trebuit să depună jură- 
mântul formulat de acelaşi papă, Alexandru al VII-lea, de a locui la reşedinţa sa din Moldova 
(ARHIVA „DE PROPAGANDA FIDE”, fond Moldavia, vol. 2, ff. 122-126). 

4 Cf. Anton DESPINESCU, „Preocupări sinodale în sec. al XVII-lea la Episcopia Bacăului”, 
116. 

4 Se pare că misionarii din Moldova ar fi ținut un alt sinod, în anul 1659, la Trotus (cf. 
Romul CÂNDEA, Catolicismul în Moldova în secolul al XVII-lea, Sibiu 1917, 23). 

unde se găsesc dispoziţiile date de episcop în vederea remedierii stării pre- 
care a Diecezei de Bacăuff. 

Prima constituţie se referă la bunurile bisericeşti uzurpate de laici. 
Abuzul avea loc din cauza faptului că preotul lipsea din majoritatea comu- 
nitàtilor catolice. Astfel, unii laici, care se considerau drept administratori, 
dădeau produsele terenurilor bisericeşti preoților care veneau să slujească, 
asemenea unor mercenari. 

A doua prevede ca bunurile bisericeşti mai înainte uzurpate să rămână 
administrate de laici, întrucât multi clerici nu se pricep, nu au timp şi nici 
nu se cuvine să se ocupe cu lucrarea lor. 

A treia se referă la abuzul de a dispensa de abtinerea de la munca servilă 
în zilele de duminică şi sărbătoare de poruncă. Sunt ameninţaţi cu pedeapsa 
gravă a excomunicării preoții care ar acorda în viitor astfel de dispense. 

A patra se referă la amenda pecuniară sau în natură pentru păcate grave 
de desfrâu, spre scandalul multora şi îndeosebi al necatolicilor. Preoţii 
sunt îndemnați să procedeze cu mijloace oneste la aducerea celor vinovaţi 
pe calea cea bună. 

A cincea se referă la vânzarea de băutură de către preoți. Parohiile care 
au vii pot să-şi vândă vinul în mod onest, în butoaie, chiar şi la pahar, dar 
nu în cadrul parohiei, ci în alte locuri, şi de către laici. 

A şasea se referă la dijme. În lipsa gravă de misionari, enoriaşii erau 
scutiți să contribuie la susținerea clerului. Preoţii sunt îndemnați sà nu 
forțeze nota, ci să le explice credincioşilor datoria de a veni în ajutorul ace- 
lora care îi asistă duhovniceste. 

A şaptea se referă la fundaţii, testamente abuzive ad personam, patro- 
nate de unii misionari în folosul lor propriu sau al ordinului, şi nu al Bise- 
ricii locale. Sunt interzise astfel de acțiuni fără aprobarea scrisă a episco- 
pului sau a vicarului său. 

A opta se referă la celebret-ul preoților musafiri. Preoţii locali trebuiau 
să verifice cu strictețe pe orice preot musafir care îşi oferă serviciile religi- 
oase. Sacramentele trebuiau celebrate numai în biserică, cu aprobarea episco- 
pului sau a parohului. 

A noua priveşte recursul la puterea locală, împotriva autorităţii biseri- 
ceşti. E vorba despre o gravă abatere pe care a constatat-o însuşi episcopul 
Rudzinski, citat de trei ori de către misionarul Gabriel Thomasini în fata 
tribunalului civil, pentru a fi evacuat din reşedinţa sa din Bacău, revendi- 
cată de reclamant. Episcopul le aduce la cunoştinţă legislaţia în vigoare şi obli- 
gatia de a recurge la forul bisericesc ierarhic competent, nunțiul apostolic 


4 Anton Cosa, Catolicii din Moldova în izvoarele Sfântului Scaun (Secolele XVII-XVIII), 
79-80; cf. Anton Desprnescu, „Preocupări sinodale în sec. al XVII-lea la Episcopia Bacău- 
lui”, 116. 

din Polonia, întrucât Episcopia de Bacău era sufragană Arhiepiscopiei din 
Lwow (Lemberg). 

A zecea constituție se referă la abuzurile unor misionari cu privire la 
bunurile de inventar ale bisericilor şi a unor venituri pe care şi le însuşeau 
pe nedrept, dând scandal enoriasilor. Diecii şi sacristanii sunt îndemnați să 
vegheze la păstrarea obiectelor de inventar, proprietatea fiecărei biserici. 

Aceste zece constituții au fost recitite celor prezenţi, care au răspuns 
placet, ele urmând a fi înaintate Sfântului Scaun spre aprobare. 

In a treia (ultima) sesiune a acestui mic sinod, ținută în ziua de 30 apri- 
lie 1663, în prezenţa mai multor enoriaşi, au fost judecate unele reclamaţii 
grave, prejudicii ale unor misionari, iezuiţi şi conventuali, vizând îndeosebi 
comunităţile catolice din Iaşi şi Cotnari. Istoria celor judecate acoperă şase 
pagini în raportul întocmit în acest sinod şi înaintat Scaunului Apostolic. 

Redăm finalul acestui raport în limba latină, în care a fost scris, citit şi 
iscălit: 

Quae omnia a nobis acta audita et fideliter per nostrum notarium annotata, 

sigillo nostro obsignata, cum manus nostrae et omnium praesentium presbyte- 

rorum et parochorum existentium subscriptione, pedibus sanctissimmi domini 
nostri ac vestris eminentissimis dominationibus approbanda subjicimus. 

Datum Baccouiae, 7 Maji, anno Domini 1663. 

Haec omnia sunt peracta in nostra congregatione synodali et fideliter audita, 

relataque sanctissimmo domino et Sacra Congregationi de Propaganda Fide. 

Ita est; Stephanus Athanasius 

episcopus Baccouiensis m.p. 

Ita est; fateor ego pater Michael Rabsconyi 

parochus Szaboianensis, presens fui. 

Ita est; fateor ego Andreas Rzeczkowski 

parochus Baiensis m.p. 

Ita est, fateor ego Johannes Battista Berkucze 

parochus Kutnariensis m.p. 

Ita est; fui praesens ego pater Johannes Zlatany 

parochus Hussensis m.p. 

Ita omnia fideliter audivi et annotavi, extradedique testor: Fr. P Chrysostomus 

Suchorzewski, Ordinis Minorum Observantiae, illustrissimi et reverendissimi 

domini loci ordinarii confessarius et pro tunc notarius juratus“. 


47 Trad.: „Toate acestea alcătuite de noi, auzite şi adnotate fidel de către notarul nostru, 
prevăzute cu sigiliul nostru, iscălite de mâna noastră, a tuturor preoţilor şi a parohilor exis- 
tenti, le supunem spre aprobare Preasfintitului nostru stăpân şi Eminentelor Voastre car- 
dinalilor. 

Din Bacău, la 7 mai, în anul Domnului 1663. 

Acestea toate s-au săvârşit în adunarea noastră sinodală, ascultate cu fidelitate şi rela- 
tate stăpânului nostru (papa) şi sfintei Congregatii De Propaganda Fide. 

(Urmează iscăliturile episcopului şi ale preoţilor) 

La raportul episcopului Rudzinski, Congregatia De Propaganda Fide a 
ràspuns pe 6 decembrie 1663, apreciind eforturile sale pentru o mai bunà 
organizare a Diecezei de Bacău. Totuşi, în viaţa religioasă cotidiană a cato- 
licilor din Moldova nu au avut loc schimbări esenţiale, poate şi din cauza 
condițiilor politice şi economice dificile existente în Moldova la acea vreme“. 


4. Sinodul diecezan de la Iaşi (2001-2004) 
4.1. Cauzele şi pregătirea sinodului 


O dată cu evenimentele din anul 1989, Biserica locală de Iaşi a luat un 
puternic avânt, catolicii din Moldova exprimându-şi cu mare deschidere şi 
disponibilitate credinţa lor. La începutul celui de-al treilea mileniu, ştiinţa 
şi tehnica au ajuns la standarde foarte înalte. De asemenea, posibilitatea 
de a pleca în străinătate, pentru muncă, pelerinaje sau vacanță, a schimbat 
destul de mult atitudinea catolicului de rând față de regulile şi tradiţiile 
Diecezei de laşi. De aceea, se impunea celebrarea unui sinod care să regle- 
menteze viața religioasă a catolicilor din Moldova. 

Aşadar, Sinodul de la Iaşi a trebuit: 

- să analizeze viaţa şi realitatea unei Biserici locale; 

— să adapteze legile şi normele universale la dieceză; 

— să indice metode de adoptat în activitatea pastorală; 

— să înlăture dificultăţile inerente apostolatului şi conducerii; 

— să stimuleze opere şi initiative cu caracter general; 

— să corecteze erorile cu privire la credință şi morală. 


Aşa este; Ştefan Atanasiu Rudzinski, 

episcop de Bacău m.p. 

Aşa este; mărturisesc eu, părintele Mihai Rabsconyi 

paroh de Săbăoani, am fost prezent. 

Aşa este; mărturisesc eu, Andrei Rzeczkowski, 

paroh de Baia, m.p. 

Asa este; mărturisesc eu, loanBotezătorul Bàrcutà 

paroh de Cotnari m.p. 

Aşa este; am fost prezent eu, părintele Ioan Zlatany 

paroh de Huşi m.p. 

Aşa am auzit şi notat fidel şi dau mărturie că le-am dat mai departe; fr. P Chrysostomus 
Suchorzewski din Ordinul Minorilor Observanti, confesor al prea ilustrului şi prea cucerni- 
cului episcopului rezidenţial, în această ocazie notar jurat”. 

Acest raport a fost trimis de către episcopul Rudzinski Papei Alexandru al VII-lea (Anton 
Cosa, Catolicii din Moldova în izvoarele Sfântului Scaun (Secolele XVII-XVIII), 19). Primul 
care a publicat acest raport este istoricul Romul Cândea, în lucrarea Catolicismul în Moldova 
în secolul al XVII-lea, 55-62 (Anexa IV). Originalul acestui document se afla, în anul 1927, în 
Arhivele Statului din Viena (cf. Emil DumeEA, Istoria Bisericii Catolice din Moldova, 127, nota 82). 

48 Cf. Anton Cosa, Catolicii din Moldova în izvoarele Sfântului Scaun (Secolele XVII- 
XVIII), 80-81. 

Au fost invitaţi să participe la sinod atât specialişti în probleme de teo- 

logie, cât si alti membri ai comunităţii diecezane: 

— membri de drept (vicarii episcopali, consiliul prezbiteral, rectorul semi- 
narului); 

— membri aleşi din comunităţile parohiale (în lipsa consiliului pastoral 
diecezan şi cel parohial, la propunerea parohului şi convocarea din 
partea episcopului); 

— membri la libera alegere a episcopului; 

- observatori ai altor comunități necatolice. 

Paşii care au pregătit deschiderea sinodului au fost: 

— 30 octombrie 2000: episcopul de Iaşi, Mons. Petru Gherghel, în cadrul 
consiliului prezbiteral, a adus în discuţie perspectiva de a organiza 
un sinod diecezan; 

— 5 ianuarie 2001: încheierea jubileului şi anunţarea începerii pregătiri- 
lor pentru celebrarea sinodului diecezan; 

— 1 mai 2001: înființarea şi numirea Comisiei Pregătitoare, faza ante- 
pregătitoare; 

— 5 mai 2001: Comisia Pregătitoare a stabilit chestionarul (cu patru între- 
bări) care a fost trimis tuturor preoţilor şi institutelor de viață con- 
sacrată; 

— 22 octombrie 2001: Comisia de Pregătire a Sinodului Diecezan a pre- 
zentat Raportul asupra răspunsurilor date de preoții şi institutele de 
viață consacrată din Dieceza de laşi cu privire la celebrarea Sinodu- 
lui. În aceeaşi şedinţă, s-a luat în discuţie cum se elaborează linea- 
menta şi a fost prezentată o schemă teologică: Duc in altum: Biserica, 
noul popor al lui Dumnezeu, este trimisă în misiune la oamenii de 
astăzi. Aceasta va folosi la redactarea catehezelor ce vor constitui 
pregătirea pentru înțelegerea rolului sinodului din partea credincio- 
şilor Diecezei de Iaşi şi angajarea lor la lucrările sinodale. 

— 8 decembrie 2001: deschiderea solemnă a Sinodului diecezan si stabi- 
lirea structurilor necesare pentru acest eveniment istoric“. 

Datorită perspectivelor deschise de Conciliul al II-lea din Vatican (1962- 

1965), au fost înființate comisiile sinodale parohiale, care au analizat fiecare 
punct din ordinea de zi a sinodului (prezența laicilor în Biserică şi societate, 
locul persoanelor consacrate în viața Diecezei, problema căsătoriei şi fami- 
liei în contextul actual etc.). 


4 www.ercis.ro [accesat la 1.10.2013]. 

4.2. Desfăşurarea sinodului 


La 28 octombrie 2002, au fost analizate răspunsurile la catehezele ce 
s-au ţinut în parohii şi s-a fixat schema teologico-pastorală Lineamenta, 
formată din 17 teme; pentru fiecare temă a fost numită o comisie în vederea 
elaborării textului; la aceeaşi dată, s-a cerut preoților parohi să formeze comi- 
sii sinodale parohiale, care aveau datoria de a analiza temele din Lineamenta. 

A urmat promulgarea, prin decret episcopal, la 28 decembrie 2002, a 
schemei teologico-pastorale, cuprinzând 17 teme, şi, în acelaşi timp, au 
fost confirmate comisiile sinodale parohiale. Numărul membrilor care au 
intrat în componența comisiilor sinodale parohiale a fost de 3.920, fiind 
reprezentate toate categoriile de credincioşi: preoți, persoane consacrate şi 
credincioşi laici, aleşi din cadrul parohiilor. 

De-a lungul anului 2003, s-au întrunit comisiile sinodale parohiale, în 
cadrul cărora au fost discutate aspectele pastorale legate de temele prezen- 
tate în Lineamenta, sugestiile şi propunerile adunate fiind trimise la secre- 
tariatul Sinodului. 

După încheierea dezbaterilor din comisiile sinodale parohiale, s-au sta- 
bilit cateheze cu caracter recapitulativ în toate parohiile, cu scopul de a 
ţine viu spiritul specific acestui eveniment bisericesc. De asemenea, s-a 
prezentat proiectul de Regulament pentru adunarea sinodală, schița sche- 
mei de lucru Instrumentum laboris, precum şi proiectul de desfăşurare a 
sesiunilor sinodale. 

La 5 octombrie 2004, s-a întrunit Comisia de pregătire a Sinodului: s-a 
prezentat forma finală a Regulamentului adunării sinodale, schema în 
forma finală a documentului Instrumentum laboris, s-a stabilit constitui- 
rea adunării sinodale, în conformitate cu normele de drept şi Regulamen- 
tul aprobat, au fost numite organismele sinodale (moderatorii, relatorii, 
comisia juridică, secretariatul, comisiile de specialitate), s-a stabilit agenda 
de desfăşurare a Sinodului pentru patru sesiuni plenare, în luna noiembrie 
şi la începutul lunii decembrie. La 7 octombrie 2004, episcopul de Iaşi, 
Mons. Petru Gherghel, a publicat Decretul de convocare a adunării sinodale 
pentru 9 noiembrie; tot la această dată au fost numite, prin decret episco- 
pal, toate organismele Sinodului diecezan. 

Cea mai importantă etapă a sinodului a constituit-o celebrarea sa, la 
datele stabilite, prin participarea întregii adunări sinodale, formată din 
316 membri, având următoarea configuraţie: 198 de preoţi (parohi si vicari), 
16 persoane consacrate (călugări şi călugărițe) şi 102 laici. La fiecare adu- 
nare sinodală au fost invitati numeroşi preoți si laici care îşi desfăşurau 
activitatea în diferite sectoare pastorale, pentru a împărtăşi din experiența 
lor. 

Fiecare sesiune plenară a fost deschisă cu celebrarea solemnă a sfintei 
Liturghii în catedrala din Iaşi. 

La 8 decembrie 2004, s-a celebrat solemn, în catedrala din Iaşi, încheie- 
rea primului Sinod al Diecezei de Iaşi. La această celebrare i-a fost prezen- 
tată episcopului, spre analiză şi discernământ, Cartea sinodului, care cuprin- 
dea sugestiile şi propunerile membrilor sinodali, rod al tuturor dezbaterilor 
din etapa de pregătire, precum şi din etapa de celebrare a Sinodului, pen- 
tru ca, în calitatea sa de păstor al Bisericii locale, să dispună redactarea 
documentului oficial, care va fi normă şi punct de referință pentru întreaga 
activitate pastorală în cadrul Diecezei de Iaşi. În acest scop, a fost numită 
o comisie, cu misiunea de a studia toate propunerile şi sugestiile de la Sino- 
dul diecezan în vederea redactării Cărții sinodale*. 

Sinodul diecezan de la Iaşi este ghidul fiecărui catolic din Moldova. În 
documentele acestui sinod local se poate găsi cheia de lectură a Conciliului 
al II-lea din Vatican, care a trasat liniile generale pe care Biserica Catolică 
trebuie să le urmeze în societatea actuală. 


Concluzie 


Din cele prezentate mai sus reiese că celebrarea unui sinod diecezan 
este întotdeauna un eveniment istoric, dar şi religios. Un eveniment care 
implică dinamicitate, rațiune, credință, dar şi angajare totală în aplicarea 
deciziilor. 

Între primele sinoade catolice din Moldova şi Sinodul diecezan de la Iaşi 
există o mare diferență, fie din punctul de vedere al numărului de partici- 
panti, fie cât priveşte temele tratate. Într-adevăr, lumea, fiind în continuă 
evoluție, determină Biserica să adopte noi măsuri disciplinare pentru ca 
dogma să poată fi păstrată neatinsă. 

Orice sinod este un moment de convertire a unei comunități. Este un 
mod de a face correctio fraterna, sine ira et studio. Astfel, familia Bisericii 
se reînnoieste din punct de vedere disciplinar şi îşi reîmprospătează cunos- 
tintele teologice, devenind mai puternică în fata atâtor pericole care tind 
să micşoreze credința membrilor ei. Numai cel care crede în valoarea spi- 
rituală a unui sinod poate să beneficieze de avantajele pe care le oferă decre- 
tele unui astfel de eveniment religios. 

Cunoscând şi urmând învățăturile sinoadelor catolice din Moldova, 
membrii Bisericii locale de Iaşi vor putea ajunge în siguranță la portul 
mântuirii veşnice. 


50 Cf. DIECEZA DE IAŞI, Cartea sinodalà, laşi, 2005, pp. 13-14. 


